‘অসুবিধা হলে দেখে নেব’, লন্ডনযাত্রার আগে রাজ্যবাসীকে আশ্বস্ত মমতার

কলকাতা: দূরে গেলেও ‘আমি আছি’! রাজ্যবাসীকে আশ্বস্ত করে সাত দিনের ব্রিটেন সফরে গেলেন মুখ্যমন্ত্রী মমতা বন্দ্যোপাধ্যায় (Mamata Banerjee)। লন্ডন যাওয়ার জন্য সকাল ৯টার বিমান ধরার কথা ছিল । কিন্তু হিথরো বিমানবন্দরে আগুন লেগে যাওয়ার কারণে খানিকটা সফরসূচি বদল হয়েছে। শনিবার সকালের পরিবর্তে সন্ধ্যায় বিদেশ সফরের উদ্দেশে রওনা দেবেন মুখ্যমন্ত্রী। কলকাতা থেকে প্রথমে দুবাই যাবেন মুখ্যমন্ত্রী। তার পর সেখান থেকে লন্ডনের বিমান ধরবেন।

আরও পড়ুন: চৈত্রের বৃষ্টি নামতেই শহরে শীতের আমেজ! কতদিন চলবে বৃষ্টি?

শনিবার রাতের বিমানে লন্ডনের উদ্দেশ্য রওনা দিলেন মুখ্যমন্ত্রী। সঙ্গে মুখ্যসচিব ও বেশ কয়েকজন সদস্য। বিমানে ওঠার আগে রাজ্যবাসীকে আশ্বস্ত করে মমতা জানান, “চার-পাঁচ দিনের জন্য যাচ্ছি। এখানকার সঙ্গে সবসময়ে যোগাযোগ থাকবে। কারও কোনও অসুবিধা হলে আমরা দেখে নেব। বাংলার মা-মাটি-মানুষকে বলব, আপনারা ভাল থাকবেন।মুখ্যমন্ত্রীর অনুপস্থিতিতে প্রশাসনিক কাজকর্মের জন্য আগেই ৫ সদস্যের টাস্ক ফোর্স গড়ে দিয়েছিলেন। তবে জানিয়েছিলেন, তিনি নিজেও যোগাযোগ রাখবেন। কোনও অসুবিধা হলে দেখে নেবেন।

দেখুন ভিডিও